**REPUBLIKA HRVATSKA**

**OPĆINA VINICA**

**OBRAZLOŽENJE UZ PRORAČUN OPĆINE VINICA ZA 2023. GODINU**

**OBRAZLOŽENJE UZ PRORAČUN OPĆINE VINICA ZA RAZDOBLJE 2023. – 2025. GODINE**

Temeljem članka 42. Zakona o proračunu (NN 144/21) predstavničko tijelo jedinice lokalne i područne (regionalne )samouprave obvezno je do kraja tekuće godine donijeti proračun za iduću, kao i projekciju proračuna za sljedeće dvije proračunske godine, Metodologija izrade proračuna propisana je Zakonom o proračunu (NN 144/21) i podzakonskim aktima kojima se regulira provedba Zakona: Pravilnikom o proračunskim klasifikacijama (NN 26/10, 120/13 i 1/20) , Pravilnikom o proračunskom računovodstvu i Računskom planu (NN 124/14, 115/15, 87/16, 3/18, 126/19, 108/20). Prijedlog Proračuna za razdoblje 2023.-2025. godine je izrađen prema Uputama za izradu proračuna JLP(R)S za razdoblje 2023-2025. godine koje je izradilo Ministarstvo financija zajedno sa Programom konvergencije RH za razdoblje 2023.-2025.godine.

Sukladno novom Zakonu o proračunu, članci 38., 39. i 42. , proračuna jedinice lokalne i područne (regionalne ) samouprave, kao i financijski plan proračunskog korisnika, usvaja se na razini skupine ekonomske kvalifikacije (druga razina računskog plana), isto kao i projekcije za 2024. i 2025. godinu.

Na izradu Proračuna Općine Vinica za razdoblje 2023.-2025. godine se primjenjuje i Zakon o uvođenju eura kao službene valute RH (57/22 i 88/22) temeljem kojeg se proračun za razdoblje 2023-2025. god. donosi u valuti euro.

Proračun se donosi i izvršava skladu s proračunskim načelima propisanim članci 6.do 15.Zakona. , a sukladno čl. 28. sastoji se od plana za proračunsku godinu i projekcija za sljedeće dvije godine, te sadrži financijske planove proračunskih korisnika prikazane kroz opći i posebni dio i obrazloženje proračuna.

**I. OPĆI DIO**

**A. RAČUN I PRIHODA I RASHODA**

Konsolidirani proračun Općine Vinica za 2023. godinu sastoji se od prihoda i rashoda Općine Vinica i proračunskog korisnika Dječjeg vrtića Vinica. Ukupni prihodi iznose 2.540.944,00 €, a ukupni rashodi 3.065.200,00 €, preneseni višak prihoda iz prethodnih godina koji se koristi za pokriće rashoda iznosi 524.256,00 €.

Od ukupno planiranih prihoda u 2023. godini, Općina Vinica planira ostvariti prihode u iznosu od 2.233.584,00 €, a proračunski korisnik 307.360,00 € u čemu su sadržani i prihodi od Općine Vinica.

Od ukupno planiranih rashoda na proračunskog korisnika se odnosi 307.360,00 €.

Struktura prihoda

|  |  |  |
| --- | --- | --- |
| **Prihodi poslovanja** | **2.522.363,00** | **99,27 %** |
| Prihodi od poreza | 960.028,00 | 37,78 % |
| Pomoći iz inozemstva | 1.108.653,00 | 43,63 % |
| Prihodi od imovine | 51.257,00 | 2,02 % |
| Prihodi od upravnih i administrativnih pristojbi, pristojbi po posebnim propisima i naknada | 204.789,00 | 8,06 % |
| Prihodi od prodaje proizvoda i robe te pruženih usluga i prihodi od donacija | 12.609,00 | 0,50 % |
| Prihodi iz proračuna | 183.700,00 | 7,23 % |
| Kazne, upravne mjere i ostali prihodi | 1.327,00 | 0,05 % |
| **Prihodi od prodaje nefinancijske imovine** | **18.581,00** | **0,73 %** |
| Prihodi od prodaje proizvedene dugotrajne imovine | 18.581,00 | 0,73 % |
| **UKUPNO PRIHODI** | **2.540.944,00** | **100,00 %** |

*-Prihodi od poreza* obuhvaćaju prihode od poreza i prireza na dohodak, poreza na imovinu i poreza robu i usluge, a najveće učešće u prihodima od poreza imaju prihodi od poreza i prireza na dohodak.

-*Prihodi od pomoći* ostvaruju se iz državnog proračuna, Varaždinske županije, proračuna drugih općina, Hrvatskih voda, EU fondova.

-*Prihodi od imovine* obuhvaćaju prihode od financijske imovine i nefinancijske imovine koja se odnosi na naknade za koncesije, prihode od zakupa i iznajmljivanja imovine.

-*Prihodi od upravnih i administrativnih pristojbi, pristojbi po posebnim propisima i naknada* odnose se na vlastite prihode proračunskog korisnika, komunalne naknade, doprinosi za šume, povrate u proračun.

Ostali prihodi odnose se na prihode od isporuke el. energije, kazne i dr. i predstavljaju vrlo mali udio u strukturi prihoda.

Plan proračuna za 2023. godinu iznosi 3.065.200,00 €, za 2024. godinu 3.200.150,00 € i za 2025. godinu 3.387.840,00 €. Na iznose projekcija najveći utjecaj imaju višegodišnji kapitalni projekti i dinamika njihovog izvršenja.

Financijski planovi prate razvojne programe za trogodišnje razdoblje prema aktivnostima i projektima sa točno definiranim strateškim ciljevima, poduzetim mjerama utvrđenim u programima , te na kraju i iskazanom rezultatu za pojedine aktivnosti i programe u trogodišnjim razdobljima.

Struktura rashoda

|  |  |  |
| --- | --- | --- |
| **Rashodi poslovanja** | **2.022.246,00** | **65,97 %** |
| Rashodi za zaposlene | 441.303,00 | 14,40 % |
| Materijalni rashodi | 882.391,00 | 28,79 % |
| Financijski rashodi | 7.496,00 | 0,24 % |
| Subvencije | 47.580,00 | 1,55 % |
| Pomoći dane u inozemstvo i unutar općeg proračuna | 268.154,00 | 8,75 % |
| Naknade građanima i kućanstvima na temelju osiguranja i dr. naknade | 119.582,00 | 3,90 % |
| Ostali rashodi | 255.740,00 | 8,34 % |
| **Rashodi za nabavu nefinancijske imovine** | **1.042.954,00** | **34,03 %** |
| Rashodi za nabavu proizvedene dugotrajne imovine | 276.064,00 | 9,01 % |
| Rashodi za dodatna ulaganja na nefinancijskoj imovini | 766.890,00 | 25,02 % |
| **UKUPNO RASHODI** | **3.065.200,00** | **100,00 %** |

Kod rashoda za plaće obuhvaćene su plaće djelatnika u Jedinstvenom upravnom odjelu, plaće zaposlenih u sklopu projekta Zaželi i plaće za zaposlene u dječjem vrtiću. Udio plaća zaposlenika proračunskog korisnika DV Vinica u ukupnim rashodima vrtića iznosi 63,06 %, a u ukupnim planiranim rashodima za plaće na proračunskog korisnika se odnosi 54%, dok se 46% rashoda u odnosu na ukupne rashode za plaće odnosi na plaće djelatnika JUO Općine Vinica.

**II POSEBNI DIO**

Planirani rashodi prema programima i aktivnostima:

*Jedinstveni upravni odjel Općine Vinica*

* Program redovni izdaci poslovanja, koji obuhvaćaju aktivnosti plaće i naknade i materijalne rashode koji su neophodni za rad i funkcioniranje Jedinstvenog upravnog odjela i planirani su u iznosu od 714.916,00 €
* Program kapitalna ulaganja odnose se na planiranu nabavu uredske opreme, računalne opreme i računalne programe i dodatna ulaganja na objektu dječji vrtić 379.339,00 €

*Predstavnička i izvršna tijela Općine*

* Program redovni izdaci poslovanja, podrazumijevaju rashode za funkcioniranje i rad predstavničkih i izvršnih tijela Općine Vinica 16.629,00 €

*Komunalne stambene i djelatnosti uređenja prostora*

- Komunalna djelatnost

* Program redovni izdaci poslovanja, obuhvaća aktivnosti materijalni rashodi i odnosi se na rashode za javnu rasvjetu, tekuće i investicijsko održavanje javne rasvjete, rashode za tekuće i investicijsko održavanje kanala i graba, nerazvrstanih cesta, poljskih puteva. Obuhvaća i rashode za ulaganje u turističku infrastrukturu 228.995,00 €
* Program kapitalna ulaganja, aktivnost materijalni rashodi, kojim su planirani rashodi za inv. održavanje led rasvjete, modernizacija i sanacija nerazvrstanih cesta i izgradnja Sportskog centra 186.211,00 €

Stambena djelatnost

* Program redovni izdaci poslovanja, aktivnost materijalni rashodi koji se odnose na rashode za energiju općinskih objekata, tekuće i investicijsko održavanje općinskih objekata, nadzor i projekti za dodatna ulaganja na općinskim objektima 79.502,00 €
* Program kapitalna ulaganja, aktivnost nabava kapitalne imovine kojom su planirani rashodi za nabavu razglasa i projektora u kino dvorani i uređenje društvenih domova Općine Vinica 291.991,00 €

Prostorno planiranje, zaštita okoliša i kulturnih spomenika

* Program redovni izdaci poslovanja, aktivnost materijalni rashodi uključuju planirane rashode za uređenje zelenih površina i pješačko-biciklističkih staza i rashodi za intelektualne usluge izrade projekta i programa 124.190,00 €
* Program kapitalna ulaganja, aktivnost nabava kapitalne imovine uključuje rashode za planirano dodatno ulaganje na Kuriji Patačić, uređenje sportskih objekta, oprema za održavanje i zaštitu na groblju, uređenje dječjih igrališta 199.084,00 €

Vatrogastvo i sigurnost

* Program redovni izdaci poslovanja, aktivnost donacije i ostali rashodi odnosi se na rashode za tekuće donacije Vatrogasnoj zajednici Općine Vinica 33.135,00 €

*Kultura, znanost, šport*

Kultura

* Program redovni izdaci poslovanja, aktivnost donacije i ostali rashodi 45.434,00 €, odnosi se na obilježavanje kulturnih događaja i manifestacija

Šport

* Program redovni izdaci poslovanja, aktivnost donacije i ostali rashodi 74.997,00 €, osim planiranih rashoda za tekuće donacije sportskim društvima, uključuju i rashode za nabavu sportske opreme i donacije sportskim društvima za provedbu sportsko edukativnih i rekreativnih programa i organizaciju događaja

Školstvo

* Program predškolski odgoj – redovni izdaci poslovanja, aktivnost donacije i ostali rashodi koji se odnose na sufinanciranje tr. polaznika dječjih vrtića i ostale rashode za predškolski odgoj 191.385,00 €
* Program osnovno obrazovanje – redovni izdaci poslovanja, aktivnost donacije i ostali rashodi odnosi se na rashode vezano za osnovnoškolstvo u iznosu od 59.063,00 €
* Program srednjoškolsko obrazovanje-redovni izdaci poslovanja, aktivnost tekuće potpore, uključuju rashode vezane za potpore srednjoškolcima i ulaganja u srednjoškolstvo, planirani iznos rashoda 17.917,00 €
* Program visokoškolsko obrazovanje-redovni izdaci poslovanja, aktivnost donacije i ostali rashodi 40.479,00 € uključuje mjesečne potpore studentima i druge naknade za visokoškolsko obrazovanje

*Socijalna skrb*

* Program redovni izdaci poslovanja, aktivnost donacije i ostali rashodi 35.969,00 € odnosi se na naknade građanima i kućanstvima u novcu, darovi Sv. Nikola i ostale tekuće donacije, socijalni program

*Ostali korisnici*

* Program redovni izdaci poslovanja, aktivnost donacije i ostali rashodi 38.604,00 € sastoji se od tekućih donacija udrugama i političkim strankama te vjerskim i humanitarnim organizacijama

*Proračunski korisnik Dječji vrtić Vinica*

Dječji vrtić Vinica je javna ustanova čiji je osnivač Općina Vinica. Ostvaruje programe predškolskog odgoja na temelju godišnjeg plana i programa odgojno-obrazovnog rada koji se donosi za svaku pedagošku godinu. U 2023. godini dječji vrtić planira ostvariti vlastite prihode u iznosu od 121.640,00 €, prihode od Općine Vinica u iznosu od 183.700,00 €, Prihodi od pomoći 2.000,00 € i prihode od imovine 20,00 €.

U 2023. godini dječji vrtić planira ostvariti rashode u iznosu od 307.360,00 €, a koji uključuju ukupne rashode za zaposlene 231.200,00 € i Rashode poslovanja 76.160,00 €.

Svojom djelatnošću Dječji vrtić Vinica ima cilj osigurati veći standard predškolskog odgoja na području općine Vinica i ostvariti kvalitetu smještaja djece u predškolskoj ustanovi u skladu s normativima utvrđenog standarda u svrhu očuvanja tjelesnog i mentalnog razvoja djece.

**III STRATEŠKO PLANIRANJE**

Prijedlog proračuna Općine Vinica za 2023. godinu i projekcije za 2024. i 2025. godinu usklađene su sa strateškim ciljevima i razvojnim potrebama Općine Vinica definirane strateškim aktom: štititi kulturna i prirodna bogatstva, uspostava programa za sprečavanje daljnje depopulacije stanovništva, graditi novu i održavati staru infrastrukturu, razvoj turizma, objekti za rekreaciju građana, potpore u stambenom zbrinjavanju mladih, briga za socijalno ugrožene, briga za djecu od najranije dobi do završetka fakulteta, poticanje vatrogastva, civilne zaštite, udruga na području općine, postojanje mjesta na kojima se može razviti sportsko –rekreativni centar, uspostavljen sustav brige za starije građane, uspostavljen sustav predškolske skrbi.

Prijedlogom proračuna i projekcije planiran je nastavak kapitalnih investicija:

-modernizacija i sanacija nerazvrstanih cesta

*-*ostali građevinski objekti, opremanje sportski objekti

-turistička infrastruktura

-dječja igrališta, moduli za dječja igrališta

-sportski centar, faza I, II

-uredska oprema i namještaj

-oprema za održavanje i zaštitu

-uređaji strojevi i oprema za ostale namjene

-dodatna ulaganja na građevinskim objektima, Kurija Patačić

-dodatna ulaganja na građevinskim objektima, dogradnja dječjeg vrtića

-dodatna ulaganja na građevinskim objektima, općinski objekti

-dodatna ulaganja na građevinskim objektima, zgrada općine

Plan za 2023. i projekcije za 2024. i 2025. godinu uključuje očekivanu podršku u realizacijama kandidiranih projekata i programa iz različitih izvora financiranja.

|  |  |  |
| --- | --- | --- |
| **Izvor financiranja** | **Prihodi i primici** | **Rashodi i izdaci** |
| Opći prihodi i primici | 1.674.767,00 | 1.674.767,00 |
| Vlastiti prihodi | 204.949,00 | 204.949,00 |
| Prihodi od spomeničke rente | 13,00 | 13,00 |
| Ostali prihodi za posebne namjene | 58.237,00 | 58.237,00 |
| Ostale pomoći | 1.108.653,00 | 1.108.653,00 |
| Prihodi od prodaje ili zamjene nefinan. imovine i naknade s naslova osiguranja | 18.581,00 | 18.581,00 |

Ovo Obrazloženje, zajedno s projekcijama za 2024. i 2025. godinu sastavni su dio Proračuna Općine Vinica za 2023. godinu.